​ອິນ​ໂດ​ເນ​ເຊຍ ຈະສົ່ງຜູ້ສັງເກດ​ການ ​ໄປຍັງຊາຍແດນ ກໍາປູເຈຍ-ໄທ
ອິນໂດເນເຊຍ ຈະ​ສົ່ງຜູ້ສັງ​ເກດ​ການ​ທີ່​ບໍ່ມີອາວຸດ 20 ຄົນ ​ໄປ​ປະ​ຈໍາ​ນໍາ​ແຕ່ລະ​ຝ່າຍ ທີ່​ບໍລິເວນຊາຍ​ແດນ ​ລະຫວ່າງກໍາປູເຈຍແລະໄທ.
ໄທແລະກໍາປູເຈຍໄດ້ຕົກລົງ ທີ່ຈະໃຫ້ພວກນັກສັງເກດ ການຈາກອິນໂດເນເຊຍ ໄປປະຈໍາການຢູ່ເລາະຕາມບໍລິ ເວນຊາຍແດນຂອງພວກຕົນ ເພື່ອປ້ອງກັນບໍ່ໃຫ້ເກີດການ ສູ້ລົບກັນຄືນອີກ ທ່ານ Marty Natalegawa ລັດຖະມົນຕີການຕ່າງປະ ເທດອິນໂດເນເຊຍ ໄດ້ປະກາດຂ່າວການຈັດແຈງດັ່ງກ່າວ ໃນວັນອັງຄານມື້ນີ້ໃນເວລາສີ້ນສຸດລົງຂອງກອງປະຊຸມ ສຸກເສີນຂອງບັນດາລັດຖະມຸນຕີການຕ່າງປະເທດຈາກ 10 ປະເທດສະມາຊິກຂອງກຸ່ມອາຊ່ຽນຢູ່ທີ່ກຸງ Jakarta ການຕົກລົງດັ່ງກ່າວ ແມ່ນເປັນຄວາມກ້າວໜ້າຢ່າງນຶ່ງ ສໍາລັບອາຊ່ຽນ ທີ່ຕາມປະເພນີທີ່ເປັນມານັ້ນແມ່ນບໍ່ເຕັມ ໃຈທີ່ຈະເຂົ້າໄປພົວພັນໃນຂໍ້ຂັດແຍ້ງສອງຝ່າຍລະຫວ່າງບັນດາປະເທດສະມາຊິກນັ້ນ ທ່ານ Natalegawa ຊຶ່ງປະເທດຂອງທ່ານເປັນປະທານ ໝຸນວຽນຂອງອາຊ່ຽນ ກ່າວວ່າຈະມີການສົ່ງນັກສັງເກດ ການທີ່ບໍ່ປະກອບອາວຸດ 20 ຄົນ ໄປປະຈໍາຢູ່ນໍາແຕ່ລະຝ່າຍທີ່ຊາຍແດນນັ້ນ ເພື່ອຕິດຕາມ ເບິ່ງການປະຕິບັດຕາມຄໍາໝັ້ນສັນຍາຂອງແຕ່ລະຝ່າຍ ທີ່ວ່າຈະຫລີກເວ້ນຈາກການປະທະ ກັນຕື່ມອີກນັ້ນ ທ່ານກ່າວອີກວ່າ ພວກສັງເກດການຈະສົ່ງລາຍງານທີ່ຖືກຕ້ອງແລະບໍ່ລໍາ ອຽງ ມາໃຫ້ອາຊ່ຽນແລະສະພາຄວາມໝັ້ນຄົງຂອງອົງການສະຫະປະຊາຊາດນໍາ ນອກ ນັ້ນແລ້ວ ອິນໂດເນເຊຍກໍຈະເຂົ້າພົວພັນປຶກສາຫາກັບທັງສອງປະເທດ ໃນລະຫວ່າງການ ເຈລະຈາສອງຝ່າຍ ທີ່ຈະກໍານົດວັນເວລາໃນອານາຄົດນັ້ນ